**Годишен отчет за дейността на НЧ „Христо Ботев-1952“**

**2022 година**

Уважаеми дами и господа, членове на читалище „Христо Ботев-1952“, Дейността на читалището през изминалата 2022 година беше изпълнена с активна и отговорна работа на Настоятелството и читалищните дейци. Отчитайки резултатите с удовлетворение от постигнатото можем да заявим, че читалището е функционираща институция, навършила 70 години от създаването си.

**Основни цели:**

* + - * Развитие и подпомагане на любителското художествено творчество.
      * Обогатяване на културния живот, социалната и образователна дейност.
      * Развитие на библиотечната дейност.
      * Превръщане на читалището в основен информационен център.
      * Съхраняване на традициите и обичаите на българския народ.

**Приоритетни задачи:**

* + - Засилване на социалната функция на читалището, насочена към ангажиране на свободното време на възрастните и подрастващите със занимания, изграждащи положителни ценности чрез изкуство;
    - Партньорства за осъществяване на съвместни инициативи и мероприятия;
    - Предоставяне на достъп до знания, информация и услуги на потребителите в Библиотеката;
    - Реализиране на проекти;

**ОСНОВНИ ДЕЙНОСТИ**:

1. **Библиотечна дейност и информационно обслужване**

Продължи работата по реализиране на основните задачи с пълноценно обслужване на ползвателите в библиотеката.

• Направена е инвентаризация на библ.фонд-10093 б.е. В края на 2022 година той е увеличен с 98 б.е. Закупени 18 книги със средства от бюджета на НЧ и са получени дарения книги от Иван Тренев, Йовка Ленова Горчева , Милена Токучева, Диляна Трифонова,Наталия Гомбос, Мартин Стефанов, Маргаритка Желева. Читателите са 108. Те са заели за дома 1447 книги, ползвали са вестници и списания в читалнята, участвали са в събития организирани в Библиотеката. Състояха се 20 тематични сбирки „На Раздумка“. Направени са 30 тематични изложби на книги. Проведена е среща с писателя Нидал Алгафари и поетите Миньо Минев и Миглена Пенева.

• По програма „Глобални библиотеки- България” читалищната библиотека предложи Е-услуги базирани на ИКТ и обучения за разширяване на знанията. Профилът на Билиотеката се превръща в информационен център с предоставената информация от 198 публикации във фейсбук за физически лица и библиотеки в национален мащаб.

• За поредна година Библиотеката се включи в националния „Маратон на четенето” под надслов „Четем всеки ден“ –създаден е албум в Фейсбук страницата на Читалището.

1. **Художествено творчески процес**

• В организацията участваха доброволци: възрастни членове и младежи от Читалището в сътрудничество с ДСХ, ДГ№16 „Горски кът“ и кметството на СтзБани.

• В художествените състави ТГ „Еньовче“ и ПГ“Зорница“се включиха нови членове, обогати се репертоарът им под ръководството на художествените р-ли: Жанета Стойнова и Койчо Коев. *,,* Празник на билките и водата” бе осъществен на 24 юни с участието на членове на Читалищата от Стзбани, Сулица, Казанка, Ново село, Лозен, Остра могила, Борилово, Сладък кладенец и кв.Железник СтЗ. Празникът бе организиран от Настоятелството на Читалището съвместно с кметство Старозагорски бани, подпомогнато от ДГ№16 и ЗОНТА клуб Стара Загора. Отбеляза се 80 години от създаване на село Старозагорски минерални бани и на Читалището-70години.

• ПГ“Зорица“ се представи в: НТФС „Богородична стъпка” и спечели диплом с ПЛАКЕТ ЗА ПРИНОС В СЪХРАНЕНИЕТО И РАЗВИТИЕТО НА ФОЛКЛОРА, с. Хан Аспарухово - Ден на Народните будители и 100г НЧ "Искра", “Празник на Пелина“с. Змеево, концерт в с. Остра могила, „Национален фестивал на етносите“ Мъглиж, Национален фолклорен конкурс "С мирис на теменуги" с.Яворово . Самодейците участваха и онлайн в „Празник на Кратуната“ с. Гостилица и бе отличена с 3 дипломи. Певческата група представи достойно Читалището и село Старозагорски минерални бани , като спечели престижни грамоти и дипломи с 4 златни медала в „Илинденско-Преображенска епопея“ с.Бузовград. Най-високото отличие ЗЛАТЕН МЕДАЛ бе присъдено на Койчо Коев в Националния събор на народното творчество Копривщица.

1. **Социална дейност**

В пенсионерския клуб и Библиотеката са отбелязани събития свързани с културния план на Читалището. Те са реализирани съвместно с ДСХ, ДГ№16 Горски кът и кметство СтзМинБани. Партньори са Читалищата от Сулица, Ново село, Борилово, Казанка, Остра могила, Лозен, Сладък кладенец.

1. **Обучения**

• Читалището предостави възможност за обучение в Библиотеката и пенсионерския клуб, където се проведоха Обучения на тема„Финансова грамотност“ с Трифон Трифонов и“ ИКТ-мобилни приложения“ с ИТ експерт Иван Тотев.

• „ Медна пластика“ през лятната ваканция за деца.

• Секретаря на Читалището и потребители на Библиотеката подобриха своите ИКТ умения чрез индивидуални обучения, проведени от Маргаритка Желева.

• Членове на Читалището участваха в Специализирано обучение(2 етап) проведено в център Бургас 2022 , където придоби знания и умения за „Справяне в ситуации на Пожари, климатични катаклизми, ситуации на бедствия и кризи“ застрашаващи здравето им.

**5.** **Работа по проекти**

**•** През 2022бяха подаденипроекти, които не бяха одобрени: към МК„Българските библиотеки-съвременни центрове за четене”, към НФК „Мобилност“ , към Обществен борд на TELUS International Bulgaria.

• Реализира се „Глаголицата-магическа азбука“ финансиран със средства на Читалището и фондация „Идеа Вита” -Диана Митева в безвъзмездно предоставената заседателна зала на хотел“Гроди“.

• Одобрен е проект към НФК, LT2022-146 „Зорница-Еньовче-Чеканка“, със сключен договор №LT-2022-81 по ПРОГРАМА ЗА ВЪЗСТАНОВЯВАНЕ И РАЗВИТИЕ НА ОРГАНИЗАЦИИ В ОБЛАСТТА НА ЛЮБИТЕЛСКОТО ТВОРЧЕСТВО, на стойност 15 000лв. Финансиран от МК 13 500лв, Собствен принос 1 500лв.

1. **Управление на собствеността**

Сградата на читалището е публична общинска собственост и е предоставена за безвъзмездно ползване и управление с Акт №01621, 2001г. Предоставеният имот е втори етаж от двуетажна масивна сграда състоящ се от две зали, фоайе- приемна зала, тоалетен възел и тераса. Към момента се използва само първа зала, която е разделена с лека фазерна преградна стена на две помещения. В първа зала има етнографска сбирка, книги, мултимедиен проектор и 3 компютъра плюс принтер за потребители. В приемната зала има един компютър с многофункционален принтер и лаптоп за персонала на Читалището. През 2022г е осигурен целогодишен интернет и СОТ за първа зала до м. март. През 2022г са закупени 2 климатика по договор №LT-2022-81 и дарение от Деян Вълчев Желев. Използваемата площ е в добро състояние и отговаря на нормите за противопожарна безопасност и условия на труд. За текущата поддръжка на сградата се осигурят средства от годишната субсидия на читалището.

През 2020, 2021 и 2022г е подадена информация до кмета на Стара Загора за състоянието на втора зала. Назначена е комисия от кмета на Община Стара Загора във връзка с наш сигнал, чието решение все още не е получено.

1. **Приходи и разходи**

Цялостната дейност на читалището е на база Закона за народните читалища и Устава му. Настоятелството на Читалището, председателят и секретарят му са ангажирани с документното обезпечаване за функционирането на читалището като институция.

Читалището осъществява приходи за 2022 година от субсидия на МК, членски внос, дарения и остатък от 2021г.

Разходите са направени за дейности на Читалището, спомагателна поддръжка и възнаграждения на персонала.

С благодарност и уважение към всички членове на Читалището:.......................

Маргаритка Малинова Желева-председател на НЧ„Христо Ботев-1952“ Стзбани

**Годишният отчет за дейностите на Читалището през 2022 година беше разгледан и приет на заседание на Настоятелството с**

**Протокол № 1, 17.01. 2023 година**